tomron87/hebrew-wikipedia-sentences-corpus huggingface dataset:
מייטי מורפין פאוור ריינג'רס (גרסה מחודשת) (2010)
שידורים חוזרים של סדרות מערוץ דיסני
שידורים חוזרים של סדרות מג'טיקס
פאוור ריינג'רס עוצמת הדינוזאור (2004)
פאוור ריינג'רס כוח דלתא בחלל (2005)
פאוור ריינג'רס כוח מיסטי (2006)
פאוור ריינג'רס מבצע הילוך על (2007)
פאוור ריינג'רס זעם הג'ונגל (2008)
סכמת ABC (או סכמת טיפול בחולה) היא סדר פעולות בטיפול בחולה הנעשות לרוב על ידי שני אנשי מקצוע רפואיים.
הצורה הרגילה של ABC היא Airway (נתיב אוויר), Breathing (נשימה) ו-Circulation (מחזור הדם).
שיטת ה־ABC הומצאה לראשונה ככלי לזכירת סכמת הטיפול בהחייאה, הרלוונטיות כיום (CAB), המשמשת לטיפולים באנשים מחוסרי הכרה או שאינם מגיבים.
שיטת ה־ABC עלולה להשתנות בהתאם למקום בו מבצעים אותה, למשל האות C יכולה לשמש כ-Compression (לחיצות) במקום המילה Circulation (מחזור הדם).
ל-ABC עלולות גם להיווסף אותיות אחרות, כמו האות D שיכולה לשמש כ-Defibrillator (מכשיר שנועד להחזרת סדירות קצב לב על ידי שוק חשמלי), או Disability (נכות).
ב-2010 יצא האיגוד האמריקני למחלות לב בהנחיות חדשות, לפיהן בהחייאות - במקרי דום לב - יש לבצע תחילה עיסויי לב, ורק לאחר מכן לפתוח נתיב אוויר ולבצע הנשמות - כלומר, לפעול לפי סכמת הטיפול CAB.
שיטת ה־ABC לזכירת רצף ביצוע ההחייאה הומצאה בתקופה בה הומצא ההליך עצמו, ומהווה חלק חשוב בהחייאות הלב-ריאה.
בעבר היו מספר שיטות לביצוע החייאה, אך הן הניבו תוצאות לא יעילות.
ב-1957 פיטר סאפאר כתב את ספרו "ABC של החייאה", שהניח את היסוד להחייאה.
מושג חדש זה לווה בקטע וידאו בשם "דופק החיים", שיצרו ג'יימס ג'וד, גיא ניקרבוקר ופיטר סאפאר.
ג'וד וניקרבוקר עם ויליאם קאוונאובן פיתחו את שיטת לחיצות החזה החיצוניות, ואילו סאפאר עבד עם ג'יימס עילם כדי להוכיח את יעילות ההנשמה המלאכותית.
הממצאים המשולבים הוצגו בכנס השנתי של האגודה הרפואית במרילנד ב-16 בספטמבר 1960 באושן סיטי, וזכו להכרה נרחבת במשך העשור שלאחר מכן, בעזרת הווידאו וסיורי ההדרכה עליהם התחייבו הממציאים.
שיטת ה־ABC לביצוע החייאה אומצה מאוחר יותר על ידי איגוד הלב האמריקאי, שפרסם באופן רשמי תקנים להחייאה רק ב-1973.
החל מ-2010 איגוד הלב האמריקאי בחר להתמקד בהחייאה בנושא צמצום ההפרעות ללחיצות החזה ושינה את סדר הפעולות ל־CAB: עיסויי לב תחילה, לפני פתיחת נתיב אוויר והנשמות.
בכל רמות הטיפול, שיטת ה־ABC נועדה להזכיר למטפל את סדר הפעולות ואת החשיבות של נתיב האוויר, הנשימה וזרימת הדם.
החמצת אחד הנושאים הללו תוביל מייד למות המטופל.
שלוש הנקודות הללו כה חשובות לטיפול מוצלח בחולה, עד שהן מהוות את הבסיס להכשרה של מגישי עזרה ראשונה, ואף של המשתתפים בתוכניות מתקדמות להכשרה רפואית (לפרמדיקים, אחיות ורופאים).
היפוקסיה (מצב שבו אין מספיק חמצן בדם) עלולה להיות קטלנית, והיא אחד הגורמים הנפוצים לדום לב.
דום לב הוא הסיבה העיקרית למוות קליני אצל בעלי החיים, והוא קשור להיעדר זרימת הדם בגוף.
מסיבה זו, שמירה על זרימת הדם היא חיונית להעברת חמצן לרקמות ופחמן דו-חמצני אל מחוץ לגוף.
מכאן הסדר: נתיב אוויר (A), נשימה (B), ומחזור דם (C): אם דרכי הנשימה של החולה חסומות, נשימה לא תתאפשר וחמצן לא יוכל להגיע לריאות ולהיות מועבר לרחבי הגוף בדם, מה שיגרום לחוסר חמצן ודום לב.
לכן הצעד הראשון בטיפול בכל חולה הוא וידוא פתיחת נתיב האוויר.
לאחר שאובטח נתיב אוויר פתוח אצל המטופל, יש להעריך את מצב/קצב נשימתו, כיוון שקיימים דברים נוספים העלולים למנוע נשימה, מלבד נתיב אוויר חסום.
היישום הבסיסי והמיידי של שיטת ה-ABC הוא בהגשת עזרה ראשונה, ומשמש במקרי חוסר הכרה אצל חולים להתחלת טיפול, או להערכת הצורך בטיפול.
בשימוש זה, נדרש המטפל לפתוח את נתיב האוויר ולבדוק את מצב הנשימה.
שתי פעולות אלה אמורות לספק הערכה ראשונית: האם החולה דורש החייאה או לא.
במקרה שהמטופל לא נושם, ההנחיות הבינלאומיות שבתוקף כיום דורשות להתחיל לחיצות חזה.
בעבר, ההנחיות הורו לבצע בדיקת דופק לאחר הערכת הנשימה לפי ה־ABC, אך בדיקת דופק אינה מחויבת כיום למטפלים ללא ציוד רפואי.
בחולה מחוסר הכרה העדיפות הראשונה בניהול נתיב אוויר, כדי למנוע היפוקסיה.
דוגמאות לבעיות נפוצות בנתיב האוויר של חולה הן חסימת הלוע על ידי הלשון, נוכחות גוף זר, או הפרשות קיא.
ברמה הבסיסית, פתיחת דרכי הנשימה מושגת באמצעות הטיה ידנית של הראש תוך שימוש בטכניקות שונות, שהנפוצה ביותר היא הטיית ראש לאחור והרמת סנטר, וישנן שיטות אחרות כגון דחיקת-לסת (במצב של טראומה לרוב), הרלוונטית במיוחד כשחושדים בפגיעה בעמוד השדרה; בחלק מהמדינות השימוש בשיטה זו אינו מומלץ מטעמי בטיחות.
אנשים המתורגלים ברמה ובתדירות גבוהה, כגון אנשי שירות חירום רפואי, יכולים להשתמש בטכניקות מתקדמות יותר, כמו צנרור קנה ועוד, לפי שיקול דעתם.
במטופל בהכרה, ניתן להבחין בחסימה בנתיב האוויר כאשר ישנן תנועות חזה עם סתירה פנימית (נשימה פרדוקסאלית), כאשר האדם משתמש בשרירי עזר כדי לנשום, כאשר יש היסט של קנה הנשימה, כאשר כניסת או יציאת האוויר רועשת, וכאשר האדם מציג כיחלון.
במטופל מחוסר הכרה, לאחר שנתיב האוויר נפתח, מעריכים את מצב נשימתו, בעיקר כדי לבחון אם המטופל נושם בצורה תקינה - נשימה תקינה היא בקצב של בין 12–20 נשימות לדקה (במבוגר), אך מספר זה עלול להשתנות בהתאם לגיל.
אם מטופל נושם מתחת למספר הנשימות המינימלי, יש לשקול ביצוע החייאה (על פי האיגוד האמריקני למחלות לב).
ישנם מטפלים מקצועיים העשויים להשתמש בפרוטוקולים משלהם, כמו של הנשמה מלאכותית.
מטפלים נזהרים מפני טעויות באבחנה בין נשימות אגונאליות (שהן סדרת התנשפויות קולניות המתרחשות בכ-40% מהלוקים בדום-לב) לבין נשימה רגילה.
אם המטופל נושם, המטפל ימשיך עם הטיפול למחוסר הכרה נושם, שעשוי לכלול התערבויות כגון עמדת התאוששות/מתן שוק חשמלי בדפיברילטור, וזימון אמבולנס.
במטופל בהכרה, או מטופל שיש לו דופק ונושם באופן ברור, על המטפל תחילה לשלול תנאים מסכני חיים כגון התקף אסתמה חמור, בצקת ריאות וכו'.
המטפל יאבחן מצבים אלה בהתאם למיומנותו, בעזרת הצעדים הבאים:
בדיקה למצוקה נשימתית כללית, כגון שימוש בשרירי עזר כדי לנשום, נשימת בטן, תנוחתו של החולה, הזעה מוגברת, או כיחלון (ציאנוזיס).
בדיקת סדירות, עומק וקצב הנשימה של המטופל - בנשימה רגילה יש בין 12 ל-18 מחזורים בדקה במבוגר, עם דפוס ועומק קבועים.
אם כל אלה חורגים מרגיל, זה יכול להצביע על בעיה בסיסית.
תנועה ועיוות של החזה - החזה אמור לעלות ולרדת במידה סימטרית בשני הצדדים.
רופאים יוכלו לקבל אבחנה בסיסית מתנועה או צורה חריגה של החזה במקרים כגון חזה אוויר, חזה דם וכו'.
האזנה לנשימה חיצונית שנשמעת כשקרובים למטופל יכולה לחשוף בעיות תפקוד, כגון רעש שקשוק (מעיד על הפרשות בדרכי הנשימה), או שרנוק (המצביע על חסימה בנתיב האוויר).
בדיקה לאמפיזמה כירורגית שהיא אוויר בשכבה התת-עורית מרמזת על חזה אוויר.
האזנה תוך הקשה על החזה באמצעות מסכת: מקשיבים לחזה ובודקים האם הקול שנשמע תקין או חריג.
אוקסימטר (מד סטורציית חמצן) עשוי להיות שימושי בהערכת כמות החמצן בדם, והערכת יעילות הנשימה.
ברגע שהחמצן יכול לעבור לריאות על ידי נתיב אוויר פתוח ונשימה יעילה, יש צורך בזרימת דם כדי להעבירו לשאר הגוף.
יש צורך בהערכת נוכחות או היעדר זרימת הדם, שנעשית בדרך כלל על ידי לקיחת דופק מהעורק התרדמני (עורק הצוואר, הקרוטיד).
בפרוטוקולים מודרניים שלב זה הושמט עבור מטפלים שאינם מנוסים, בשל העובדה שלבודקים עלול להיות קושי במציאת הדופק, וכן כי יש פחות סיכון לפגיעה בלב פועם על ידי לחיצות בחזה מאשר שלא לבצע אותן כלל כשהלב לא פועם.
מסיבה זו, מטפלים ממשיכים ישירות להחייאה, ומתחילים בלחיצות חזה, אשר יעילות בהזרמה מלאכותית של הדם.
על מנת לפשט הוראה זו לכמה קבוצות, במיוחד ברמת העזרה הראשונה הבסיסית, (C) של Circulation (מחזור הדם) מוחלף ל־CPR (החייאת לב-ריאה) או ל־Compressions (לחיצות).
יש לזכור, עם זאת, כי אנשי מקצוע בתחום רפואת החירום עדיין עלולים לכלול בדיקת דופק בסימון ABC, שעשויה להיות כרוכה בצעדים נוספים כגון אק"ג מיידי כאשר יש חשד לדום לב - על מנת להעריך את קצב לב.
במטופלים שנושמים יש הזדמנות לבצע אבחון נוסף, בהתאם לרמת המיומנות של המטפל.
ישנן מספר אפשרויות הערכה אפשריות, כמו:
התבוננות בצבע ובטמפרטורת הידיים, בדיקה האם האצבעות או הידיים קרות, כחולות, ורודות, חיוורות, או שהגפיים מנומרים - כל אלה יכולים להיות אינדיקציה לזרימת דם לא תקינה.
מילוי קפילרי - בדיקה שבה מעריכים את העבודה האפקטיבית של נימי הדם.
הבדיקה כרוכה בהפעלת לחץ עורי, למשל בציפורניים, וספירת הזמן עד לחזרת הדם.
לחיצה במשך 5 שניות, חזרה של מילוי קפילרי עד 2 שניות נחשבת לתקינה.
בדיקת דופק - בדיקת דופק מרכזית ופריפרית.
במבוגר, דופק תקין הוא בין 60–100 פעימות בדקה בדרך כלל, במנוחה.
בדיקת הסדירות, הכוח, והשוויון בין פעימות.
ניתן לבדוק לחץ דם כדי להעריך סימני הלם.
האזנה ללב, באמצעות סטטוסקופ על ידי אנשי מקצוע רפואיים.
תצפית לסימנים משניים של כשל במחזור הדם, כגון בצקת או קצף מהפה (מעיד על אי-ספיקת לב).
ניטור אק"ג, אשר יסייע באבחון מחלות לב בסיסיות, כמו אוטם שריר לב.
ABBYY FineReader היא תוכנת זיהוי תווים אופטי שפותחה על ידי חברת ABBYY.
התוכנה מאפשרת לקחת תמונות של מסמכים (למשל תצלום, עותק סרוק או קובצי PDF) ולהפוך קבצים אלו למסמכים הניתנים לעריכה.
החל מגרסה 11 של התוכנה ואילך ניתן לשמור את הקבצים גם בפורמט DjVu .
התוכנה מאפשרת זיהוי תווים אופטי במאות שפות, כולל עברית ובגרסאות המאוחרות, גם ערבית.
התוכנה מאפשרת גם פענוח מסמכים הכתובים בשתי שפות גם יחד, כגון דף מספר לימוד אנגלית, שנכתב עבור דוברי עברית.
גרסה 12 של התוכנה תומכת בזיהוי טקסט ב-190 שפות שונות.
ב-48 שפות מתוך שפות אלה, שביניהן גם העברית, משולב בתוכנה גם בודק איות.
בדיקת האיות נותנת אפשרות נוספת לבקרת איכות על הסריקה והפענוח.
כמו כן, התוכנה מאפשרת זיהוי תווים אופטי ממסמכים סרוקים, ממסמכים מורדים למחשב ומתצלומי מסך.
תוכנה זו מקלה מאוד על הקראה ממוחשבת עבור עיוורים ודיסלקטים.
אצל עיוורים היא עשויה להיות גם חלק מקומפלקס תוכנות, שנמכר ביחד, לצורך נגישות מחשבים ונגישות חומר דפוס, בעזרת מחשבים.
ABBYY היא חברת תוכנה בינלאומית אשר מספקת תוכנות לזיהוי תווים אופטי, תיעוד מסמכים ושפה למחשבים ולמכשירים ניידים.
רוב המוצרים של ABBYY, כגון ABBYY FineReader, נועדו להקל על המרת מסמכים מודפסים לנתונים דיגיטליים.
החברה הוקמה בשנת 1989 על ידי דייוויד יאנג ועד לשנת 1997 נקראה BIT Software.
ל-ABBYY יש משרדים ראשיים בארבעה אזורים: צפון אמריקה (מילפיטאס, קליפורניה), מערב אירופה (מינכן), מזרח אירופה (קייב) וכן רוסיה (מוסקבה).
רוב הפרויקטים למחקר ופיתוח של החברה נערכים במוסקבה.
קבוצת ABBYY מורכבת מ-16 משרדים מקומיים הנמצאים באוסטרליה, קנדה, קפריסין, צרפת, גרמניה, יפן, רוסיה, ספרד, טאיוואן, איחוד האמירויות הערביות, בריטניה, אוקראינה וארצות הברית.
ב-2007, הוקמה חברת בת בשם ABBYY Press, המתמחה בהוצאה לאור של מילונים, ספרי עיון, אנציקלופדיות וספרי עזר.
ABBYY היא גם הבעלים של ABBYY Language Services, סוכנות תרגום ולוקליזציה מתקדמת.
התוכנות של ABBYY מסוגלות לזהות תווי טקסט ותכונות של עיצוב מסמכים בתמונות.
ABBYY גם מפתחת יישומים לתיעוד נתונים ומסמכים, ערכות לפיתוח תוכנות, תוכנות לשוניות ותוכנות נוספות:
ABBYY FineReader היישום FineReader ממיר תמונות סרוקות לפורמטים של קבצים הניתנים לעריכה.
גרסתו האחרונה, FineReader 12, יכולה לזהות טקסט מודפס ב-190 שפות שונות.
ABBYY FlexiCapture היישום ABBYY FlexiCapture היא מערכת לתיעוד מסמכים ונתונים אשר מחלצת אוטומטית מידע מטפסים וממסמכים מובנים למחצה, כגון חשבוניות.
ABBYY PDF Transformer היישום ABBYY PDF Transformer משמש לעבודה שוטפת עם קובצי PDF, המאפשר להציג, לערוך, להוסיף הערות, לשתף, להמיר ולבצע פעולות נוספות בקובצי PDF.
גרסתו האחרונה, + ABBYY PDF Transformer, מאפשרת לפתוח, לערוך, להוסיף הערות, להמיר, להוסיף אמצעי אבטחה, לחלץ טקסט ולהמיר תמונות מקובצי PDF, וכן ליצור קובצי PDF מפורמטים אחרים.
הגרסה יצאה ב-25 במרץ 2014 ועודכנה ב-2015. הגרסה תומכת ב-189 שפות וזמינה למערכת ההפעלה Windows בלבד.
בגרסתו האחרונה, ABBYY PDF Transformer הפך מתוכנה להמרת קובצי PDF ליישום לעריכת קובצי PDF כחלופה ל-Adobe Acrobat.
ABBYY Compreno עד 2015, ABBYY עבדה על פיתוח גרסה שימושית לטכנולוגיה לעיבוד שפה טבעית ולניתוח סמנטי של טקסט בשם ABBYY Compreno.
הטכנולוגיה מבוססת על "היררכיה סמנטית אוניברסלית" (USH), אותה משלימה טכנולוגיה לחלוקה תחבירית.
הגישה הזו מאפשרת לבצע ניתוח תחבירי מעמיק של טקסט המקור וגם להבחין בין דקויות המשמעות, המבוססות על ידע כללי ועל ידע ספציפי בנושאים מסוימים.
ייעודה של הטכנולוגיה היה לשמש לחיפוש מידע מושכל המבוסס על תוכן מופשט ורעיונות מפורשים / נושאים קשורים (ללא קשר למינוח או לאוצר המילים הספציפי), בניגוד לחיפוש הנפוץ כיום שמבוצע לפי מילות מפתח.
בשנת 2015, ABBYY החלה להשתמש בטכנולוגיית Compreno במוצריה, עם שלושה מוצרים חדשים המיועדים למפתחי תוכנות שמבוססים על הטכנולוגיה הזו: ABBYY Smart Classifier SDK, ABBYY Intelligent Search SDK ו-ABBYY InfoExtractor SDK.
ABBYY Lingvo Translation Dictionary הוא יישום שמאפשר למשתמשים ליהנות ממספר מילונים דו-לשוניים או חד-לשוניים.
ליישום מספר גרסאות שונות עם עד 225 שפות (נכון לספטמבר 2016).
אפליקציות של ABBYY למכשירים ניידים
ABBYY FineScanner היא אפליקציית סריקה למכשירי iOS, המשמשת ליצירת עותקים אלקטרוניים איכותיים ממסמכים ולזיהוי הטקסט המודפס בהם.
ABBYY TextGrabber + Translator היא אפליקציה למכשירים ניידים המשמשת לצילום ותרגום מידע מספרים, מגזינים, מודעות ולוחות זמנים בדרכים.
נכון לשנת 2015, יש לה גרסאות ל-iOS ול-Android.
ABBYY Business Card Reader היא אפליקציה למכשירים ניידים שמייבאת פרטי התקשרות מכרטיסי ביקור ישירות לספרי הטלפונים במכשירים ניידים באמצעות המצלמה וטכנולוגיית זיהוי טקסט.
האפליקציה שוחררה לראשונה ב-2009 וכיום היא זמינה ל-iOS, Android ו-Windows Phone (נכון ל-2015).
האפליקציה תומכת ב-22 שפות וקוראת כרטיסי ביקור הכתובים הן בשפה אחת והן במספר שפות.
התוכנה זכתה לביקורות חיוביות ממגזין מחשבים רוסי ומהמגזין Macworld Australia.
האפליקציות כוללות עד 250 מילונים ב-30 שפות ועובדות גם ללא חיבור לאינטרנט.
בנוסף, הגרסאות ל-iOS ול-Android יכולות להשתלב עם אפליקציות אחרות.
ABBYY Phrase books היא אפליקציה למכשירי iOS עם שיחונים בנושאים שכיחים באנגלית, ספרדית, איטלקית, גרמנית, רוסית וצרפתית, המכילה כלים כגון תרגול והאזנה להקלטות של משפטים.
ABBYY Lingvo Live הוא שירות המשמש כרשת חברתית למי שדובר ולומד שפות שונות, ומכיל מילונים בחינם.
לדברי החברה, הפירוש של ABBYY הוא "עין חדה" בקבוצת השפות ההיפותטיות, הכוללת את מיאו-יאו , נו , המונג-מיין , המונג וקים מון ומשתייכת למשפחת השפות הסינו-טיבטיות.
Advanced Business Application Programming) ABAP) היא שפת תכנות עילית ארגונית שפותחה על ידי SAP ומשמשת את הארגונים הגדולים בעולם להפעלת המערכות העסקיות שלהם.
השפה פותחה בשנות ה-80 על ידי החברה הגרמנית SAP SE.
ABAP הוא אחד מיישומים רבים של הדור הרביעי של שפות ייחודיות שפותחו לראשונה בשנות השמונים.
במקור השפה נתנה אפשרות לתאגידים גדולים לבנות יישומים עסקיים לניהול חומרים וניהול פיננסי.
השפה הייתה בין השפות הראשונות שהציגו את המושג "מסדי נתונים לוגיים" (LDB).
תוכניות ABAP מורכבות ממשפטים בודדים (הצהרות).
המילה הראשונה בהצהרה נקראת מילת מפתח של ABAP.
על המילים להיות מופרדות תמיד ברווח אחד לפחות.
מערכת ההפעלה של ABAP אינה מבדילה בין אותיות גדולות וקטנות.
השפה רצה בתוך מערכת ה-SAP כך שאין צורך בסביבת פיתוח.
נכנסים למערכת, טוענים את התוכנית ומתחילים לתכנת.
השפה עובדת בתוך מערכת ה-ERP.
היא משמשת אך ורק בתוך מערכת ה־SAP ואי אפשר לכתוב תוכניות ABAP מחוץ למערכות SAP.
תוכנת ABAP נפרסת ברכיבי תוכנה, כגון:
SAP_BASIS שכבת הבסיס הטכנית הנדרשת בכל מערכת ABAP.
SAP_ABA מכיל פונקציות הנדרשות עבור כל מיני יישומים עסקיים, כגון שותפים עסקיים וניהול כתובות.
SAP_UI מספק את פונקציונליות ליצירת יישומי SAP UI5.
BBPCRM הוא דוגמה ליישום עסקי, במקרה זה יישום CRM
SAP ABAP היא שפת תכנות ERP.
עסקה במערכת SAP (סביבת הפיתוח של השפה) היא ביצוע קוד, ביצוע קוד ABAP במערכת היא על ידי הזנת קוד העסקה, לדוגמה, VA01 הוא קוד העסקה עבור "צור הזמנת לקוח".
ניתן לקרוא לעסקאות על ידי תפריטים שמוגדרים במערכת או על ידי המשתמש, ניתן גם להתחיל עסקה על ידי הזנת קוד העסקה ישירות לשדה פקודה, אשר נמצא בכל מסך SAP.
עסקאות יכולות להיות גם מופעלות באמצעות תכנות על ידי הצהרות ABAP.
בדומה לשפות תכנות אחרות, תוכנית ABAP היא גם יחידת הפעלה או ספריה, המספקת קוד הניתן לשימוש חוזר לתוכניות אחרות ואינה ניתנת להפעלה באופן עצמאי.
המילון מכיל את כל המידע אודות הנתונים במערכת SAP.
כל התייחסות לנתונים (למשל, טבלה, תצוגה או סוג נתונים) יתקבלו ממילון זה.
ABC הוא אלבום האולפן השני של להקת "חמישיית הג'קסונים" שיצא בחברת מוטאון בשנת 1970. שני סינגלים יצאו לאור: שיר הנושא והשיר "The Love You Save".
שני השירים הופקו על ידי ברי גורדי, פרדי פרן, אלפונסו מיצל ודקה ריצ'רדס תחת השם "התאגיד" ("The Corporation").
בנוסף נכללו באלבום שירים ידועים כגון: "I'll Bet You", גרסת כיסוי לשיר של להקת "Funkadelic", "I Found That Girl", השיר היחיד באלבום אותו מבצע ג'רמיין ולא מייקל ו"The Young Folks", שהוקלט במקור על ידי להקת הסופרימס עם הסולנית דיאנה רוס.
האלבום הגיע למקום הרביעי במצעד אלבמי הפופ של מגזין הבילבורד ולמקום הראשון במצעד אלבומי המוזיקה השחורה.
אתר VH1 דירג את האלבום במקום ה-98 ברשימת האלבומים הטובים בכל הזמנים.
מכירות האלבום הסתכמו בכ-5.7 מיליון עותקים.
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד".
באלבום המחודש נכלל כשיר בונוס השיר "Oh, I've Been Bless'd", גרסת כיסוי לשירו של בובי טיילור.
ABC הוא שיר הנושא מתוך אלבום האולפן השני של חמישיית הג'קסונים.
השיר יצא כסינגל ב-20 בפברואר 1970 ונכנס ישירות למקום הראשון במצעד הבילבורד הוט 100, כשהוא תופס את מקומו של השיר "Let It Be" של להקת הביטלס.
השיר נכנס למקום הראשון גם במצעד שירי הנשמה, מקום בו שהה 4 שבועות רצופים.
מבנה השיר והקצב דומים מאוד ללהיט הקודם של הלהקה "I Want You Back".
הלהקה ביצעה את "ABC" בתוכנית הטלוויזיה "American Bandstand" (21 בפברואר 1970), המופע של אד סאליבן (10 במאי 1970), המופע של פליפ וילסון (4 בנובמבר 1971).
השיר נחשב לאחד מסמליה הבולטים של הלהקה.
יש הרואים בו את אחד משירי הדיסקו הראשונים.
בשנת 2017 נכנס השיר להיכל התהילה של הגראמי יחד עם 24 שירים נוספים.
ארגוןרשימהמיקוםמקורבילבורד500 שירי הפופ של כל הזמנים174
טריפל A הוא כינוי למשחק וידאו מושקע מאוד בתעשיית המשחקים.
המאפיינים העיקרים של משחקי טריפל A הם פיתוח ועיצוב על ידי חברות גדולות ומוכרות, פרסום ושיווק מסיביים ומכירות בסדר גודל משמעותי הנאמדים במיליוני דולרים, לרוב בפרק זמן קצר ומיד עם הוצאתו לשוק.
משחקי וידאו על צורותיהם השונות נהפכו בשנים האחרונות לאמצעי הבידור הפופולרי ביותר.
חברות רבות מפתחות ומייצרות משחקי וידאו למחשבים ניידים, לקונסולות משחקים, לדפדפני אינטרנט ולטלפונים ניידים, במטרה להגיע לקהל גדול ככל הניתן ולייצר רווחים גדולים.
חברה שמייצרת ומשוקת משחק שזוכה בקהילת המשחקים לכינוי של "טריפל A" היא חברה בעלת מוצר ייחודי ומנצח.
משחק טריפל A מיוצר על ידי צוותים גדולים של פיתוח (תכנות המשחק) וצוותים גדולים של מעצבים גרפיים, מעצבי מודלים תלת-ממדים, אנשי סאונד, מוזיקה ואנימציה.
את המשחק מייצרת חברה מוכרת ומבוססת בעולם של משחקי המחשב והיא משקיעה הון עתק בפיתוח המוצר, שיווקו ופרסומו.
ניתן לומר באופן גס כי משחק טריפל A הוא משחק שיוצר על ידי לפחות 100 אנשי פיתוח ועיצוב שונים, ושבמצטבר הושקעו ביצירתו אלפי שעות עבודה ואף יותר מכך.
פיתוח של משחק שכזה אורך כשנה ומעלה ועלותו יכולה להגיע לעשרות מיליוני דולרים.
עלות הפיתוח והשיווק של משחקי הטריפל A מן השנים האחרונות האמירו עד 100 מיליון דולרים.
חברות מסוימות מרחיקות לכת ואף מפתחות מנוע משחק ייחודי לצורך ייצור המשחק שלהם.
מנוע משחק ייחודי מאפשר שליטה טובה ביותר בגרפיקה, באיכות ההצגה ומהירות החישוב של האלמנטים השונים במסך ובהשגת אפקטים חזותיים ייחודיים.
משחקי הטריפל A מגוונים מאוד, הם עשויים להיות משחקי מרוץ מכוניות, משחקי יריות, משחקי הרפתקאות ועוד.
לרוב, המשחקים יתנהלו בעולם בדיוני פתוח, כלומר משחק שמאפשר לשחקן חופש תנועה מוחלט כמעט לחלוטין - כניסה לכל אזור, תנועה מעלה, ירידה מתחת לאדמה, שחייה במים וביוצא בזה.
המשחקים זוכים לשיווק מקדים ואגרסיבי לפני יציאתם לחנויות ובאופן זה רוב המכירות מתבצעות בשבוע הראשון של הפצת המשחק.
סרטונים של המשחק מופצים ביוטיוב לקהילות של גיימרים, הם מוצגים באתר האינטרנט של החברה המייצרת וכן באמצעי מדיה נוספים כגון פרסומות בבתי קולנוע, פרסום בערוצי מדיה חברתית ועוד.
במרבית המקרים, משחק טריפל A יהיה גרסה שנייה ומעלה של מוצר שכבר הצליח ושכבר יש לו קהילה של מעריצים ולקוחות.
דוגמאות של משחקי טריפל A בולטים:
Grand Theft Auto V, בפיתוח Rockstar North , יצא לאור ב-17 בספטמבר 2013. לפי מומחים שונים מתעשיית המשחקים, עלות הפיתוח והשיווק המשוער של המשחק נאמד ב-265 מיליון דולר.
נמכר בכמות של 110 מיליון עותקים וייצר רווח משוער של 6 מיליארד דולר מרחבי העולם.
Halo 3, משחק וידאו שפותח על ידי חטיבת משחקי המחשב של מיקרוסופט.
המשחק יצא לאור ב-26 בספטמבר 2007. בשבוע הראשון לאחר שחרור המשחק לקהל הרחב הוא נמכר בסך כולל של כ-300 מיליון דולרים, ובסך הכל עד להיום נמכרו 14.5 מיליון עותקים של המשחק.
Call of Duty: Modern Warfare 2, בפיתוח Infinity Ward, יצא לאור ב-10 בנובמבר 2009. המשחק הצליח מאוד וכבר ביום הראשון להשקתו בעולם נמכרו כ-4.7 מיליון עותקים רק בארצות הברית ובבריטניה.
עלות שיווק ופיתוח: 250 מיליון דולר.
Shadow of the Tomb Raider, בפיתוח Eidos Montreal, יצא לאור ב-14 בספטמבר 2018. עלות פיתוח ושיווק משוער: 110 עד 135 מיליון דולרים.
Grand Theft Auto IV, בפיתוח Rockstar North , יצא לאור ב-2 בדצמבר 2008. ביום הראשון של הפצתו המשחק נמכר ב-3.6 מיליון עותקים וגרף כ-310 מיליון דולרים.
עלות פיתוח ושיווק: מעל 100 מיליון דולרים.
Max Payne 3, בפיתוח Rockstar Games, יצא לאור ב-15 במאי 2012. יותר מ-3 מיליון עותקים של המשחק נמכרו בשבוע הראשון של הפצתו.
עלות פיתוח ושיווק: 105 מיליון דולרים.
Battlefield 4, בפיתוח EA Digital Illusions CE, יצא לאור ב-31 באוקטובר 2013. מעל 7 מיליון עותקים של המשחק נמכרו.
עלות פיתוח ושיווק: כ-100 מיליון דולרים.
ב-5 באוקטובר 2023 חברת CD Projekt פרסמה כי סך התקציב לפיתוח והשקת ההרחבה Phantom Liberty עמד על 370 מיליון זלוטי, שהם כ-84.64 מיליון דולר אמריקני, מה שמעלה את התקציב הכולל למשחק לכ-401 מיליון דולר אמריקני.
Authentication, Authorization, Accounting) AAA) הוא מונח מתחום אבטחת המידע, המתייחס למסגרת לניהול מושכל של בקרת גישה למשאבי מחשוב או רשתות תקשורת.
ב-AAA מוגדרים שלושה שירותים בסיסיים, זיהוי ואימות משתמשים (Authentication), ניהול הרשאות (Authorization) וחשבונאות (Accounting).
שרות שמטרתו לזהות את המשתמש, בדרך כלל באמצעות "שם משתמש" (User Name), ואימות שהמשתמש הוא משתמש אותנטי ואינו מתחזה.
האימות נעשה בדרך כלל באמצעות סיסמה (Password).
ההנחה היא שרק משתמש אותנטי ידע מה היא הסיסמה ועל כן, אם סופקה סיסמה נכונה אזי מדובר במשתמש שאינו מתחזה לאחר.
רק משתמש מורשה שהוכיח את אמינות זהותו יכול לגשת למשאבי המחשוב או לרשת התקשורת.
המונח "משתמש" אינו בהכרח מתייחס למשתמש אנושי.
משתמש יכול להיות גם מערכת מחשב, התקן רשת או תוכנה.
כמו כן, זיהוי המשתמש והאימות יכולים להיעשות באמצעים אחרים פרט ל"שם משתמש" וסיסמה.
שרות זה מנהל את הרשאות המשתמש.
כלומר, אילו פעולות מותר למשתמש לבצע ולאיזה מידע מותר לו לגשת.
כאשר ייתכן שלמשתמשים שונים יהיו הרשאות שונות לפי הגדרת מנהל המערכת.
לעיתים ההרשאות יכולות להיות מושפעות ממיקומו הגאוגרפי של המשתמש, התנהלותו בעבר או פרמטרים אחרים.
שרות זה מאפשר רישום לצורכי מעקב של פעולות שמבצע המשתמש, כגון זמן הכניסה למערכת, זמן היציאה מהמערכת, ניסיונות אימות שנכשלו, פעולות שביצע המשתמש או מידע שניגש אליו.
הרישום יתבצע בדרך כלל ליומן ייעודי (Log).
היומן יכול לשמש לצורך חקירת חדירה או ניסיונות חדירה לא מורשת למערכת.
למערכות מחשוב והתקני רשת ישנה בדרך כלל יכולת לעשות בקרת גישה מקומית.
לשם כך, שם המשתמש, הסיסמה והרשאות המשתמש נשמרים באופן מאובטח בבסיס נתונים מקומי על גבי ההתקן.
כאשר משתמש מבצע הליך הזדהות (LOGIN), הנתונים שסיפק נבדקים בצורה מקומית ומושווים לנתונים השמורים בבסיס הנתונים של ההתקן.
במקרה שברשת ישנו מספר רב של התקנים שונים או שמשתמש יכול לגשת לרשת ממקומות שונים, יהיה צורך לשמור את נתוני בקרת הגישה בכל אחד מן התקנים ו"שרתי הגישה לרשת", דבר שיכול להיות מורכב מבחינה תפעולית.
כדי להימנע מכך פותחו שרתי AAA מרכזיים ופרוטוקולי AAA דוגמת RADIUS ו-TACACS הפועלים במודל שרת לקוח.
בניהול ריכוזי של AAA, כל אימת שמשתמש מנסה לקבל הרשאת גישה למערכת מחשוב, להתקן רשת או למעבר דרך "שרתי גישה לרשת" המערכת הנ"ל פונה אל שרת ה-AAA באמצעות פרוטוקול AAA כדי לאמת את זיהוי המשתמש באמצעות השרת ולקבוע אילו פעולות הוא מורשה לבצע.
היתרונות של ניהול AAA באופן ריכוזי:
חוסך הגדרות רבות וזמן תחזוקה ומונע טעויות, כיוון שפרטי כל המשתמשים מנוהלים במקום אחד
חוסך זמן הכשרה של מנהל הרשת, כיוון שעליו להכיר רק מערכת אחת של ניהול גישה
מאפשר בקרה טובה יותר על המתרחש ברשת, כיוון שכל בקשות הגישה נרשמות המקום אחד
ABC (מכונית) היא מכונית פתוחה בסגנון מכונית עידן פליז מתוצרת A.B.C.
Cole אשר יוצרה בין השנים 1905–1910 בארצות הברית.
בית המלאכה של היצרן "A.B.C.
Cole" מוקם בעיר סנט לואיס במדינת מיזורי בארצות הברית.
4 גלגלים סימטריים מסוג "High wheeler" .
בדגם ה-"ABC" שודכה למנוע תיבת הילוכים מסוג "מנוע חיכוך" ("Friction drive" .
התמסורת הורכבה מקונוס ו-2 גלגלים שפועים שיצרו הילוך קדמי בודד והילוך אחורי.
"פינוי קרקע" של דגם ה-"ABC" גבוה (גובה הנסיעה, "ground clearance") ).
לכן היה הדגם פופולרי באזורים כפריים.
"Surrey/Touring" - בתצורת 4 נוסעים, יוצר בין השנים 1905–1907.
"Runabout" - בתצורת 2 נוסעים, יוצר בשנת 1908.
"Runabout" - בתצורת 3 נוסעים, יוצר בשנת 1908.
"Surrey" - בתצורת 4 נוסעים, יוצר בשנת 1908.
"Model C Runabout" - בתצורת 2 נוסעים, יוצר בשנת 1909 (בדגמי 1909 הורכבו מנועים קירור אוויר או קירור מים).
"Model D Roadster" - בתצורת 3 נוסעים, יוצר בשנת 1909.
"Model E Surrey" - בתצורת 4 נוסעים, יוצר בשנת 1909.
"Model C Runabout" - בתצורת 2 נוסעים, יוצר בשנת 1910.
"Model D Roadster" - בתצורת 3 נוסעים, יוצר בשנת 1910.
"Model E Surrey" - בתצורת 4 נוסעים, יוצר בשנת 1910.
"Model G Runabout" - בתצורת 2 נוסעים, יוצר בשנת 1910.
"Model H Roadster" - בתצורת 2 נוסעים, יוצר בשנת 1910.
"Model H Roadster" - בתצורת 3 נוסעים, יוצר בשנת 1910.
"Model I Touring" - בתצורת 4 נוסעים, יוצר בשנת 1910.
"Model I Touring" - בתצורת 5 נוסעים, יוצר בשנת 1910.
12/40 HP Super Sports) היא מכונית ספורט רודסטר פתוחה מתוצרת יצרנית האופנועים, מכוניות, מנועי מטוסים ומטוסים ABC Motors אשר יוצרה בבריטניה בין השנים 1927–1920
מנוע בנזין, מנוע בעירה פנימית מסוג "Flat-twin engine"
דגם ללא חלונות מלבד חלון אורכי צר קדמי
בשנת 1920 מחיר היחידה בבריטניה עמד על 414 שטרלינג
ABCDEFU (מעוצב באותיות קטנות) הוא שיר של הזמרת האמריקאית גייל.
הוא יצא לאור ב-13 באוגוסט 2021, בהוצאת חברת התקליטים אטלנטיק.
השיר נכתב על ידי גייל ביחד עם שרה דייוויס ודייוויד פיטנג'ר והופק על ידי פיט נאפי.
"ABCDEFU" הגיע ל-20 השירים הפותחים בנורווגיה, ל-40 השירים בראש המצעד האוסטרי, האירי והבריטי.
בעקבות הפופולריות שצבר השיר ברשת החברתית "טיקטוק", הוא זכה להצלחה מסחרית בשווקים הבינלאומיים.
"ABCDEFU" היה לשירה הראשון של גייל שיצא לאור לאחר שחתמה על חוזה הקלטות עם אטלנטיק ב-2021. השיר נכתב מנקודת מבטה של גייל לאחר שהייתה במערכת יחסים אלימה, שהשפיעה עליה לרעה.
השיר זכה להצלחה והפך לחלק מהמיינסטרים תוך מספר חודשים לאחר יציאתו.
הוא צבר 17 מיליון השמעות בספוטיפיי עד אוקטובר 2021. גייל הוציאה מאז הצלחתו הבינלאומית גרסאות שונות, כולל גרסת הדמו, הגרסה ה"רגועה" והגרסה ה"עצבנית יותר".
הצלחתו של השיר התבטאה במצעדים השונים ברחבי העולם.
"ABCDEFU" הולחן באמצעות צלילים המזוהים עם הזרם המינימליסטי של המוזיקה העכשווית.
בפזמון מוחלפת המנגינה לקצבית יותר, מלאת כלי נגינה דוגמת גיטרה, תופים ובס.
אפריל ברדאל מהמגזין Tongue Tied טענה כי גייל מבצעת את "ABCDEFU" ממקום כן ומלא רגש.
ABC (בפורטוגזית: ABC Futebol Clube) הוא מועדון כדורגל מברזיל.
המועדון נוסד בשנת 1915 בעיר נאטאל.
קבוצת הכדורגל שיחקה בעבר בליגת העל הברזילאית.
המועדון נוסד בשנת 1915 בעיר נאטאל על ידי קבוצת צעירים מקומיים.
שם המועדון נבחר לכבוד מדינות ABC.
בשנת 1917 שיחקה הקבוצה לראשונה נגד יריבה מחוץ למדינת ריו גראנדה דו נורטה – סנטה קרוז – וניצחה בתוצאה 2:1.
הקבוצה זכתה עשר פעמים ברציפות באליפות ריו גראנדה דו נורטה בין השנים 1932–1941, ובסך הכול זכתה באליפות זו 57 פעמים (בפעם האחרונה בשנת 2022).
בעונת 1972 השתתפה הקבוצה לראשונה בדרג העליון של אליפות ברזיל.
בסך הכול הופיעה בליגה הבכירה שמונה פעמים (בפעם האחרונה בשנת 2000).
בשנת 2005 איבדה הקבוצה את מעמדה כקבוצה מקצוענית.
בשנת 2007 חזרה לפעילות מקצוענית והשתלבה מחדש בליגה מקצועית.
בשנת 2010 זכתה באליפות הליגה השלישית והעפילה לליגה השנייה.
בשנת 2023 ירדה לליגה השלישית, ובה היא משחקת נכון לעונת 2025/2026.
ACiD Productions היא קבוצת אמנות דיגיטלית מחתרתית לא מסחרית, שנוסדה בשנת 1990. הקבוצה התמחתה בתחילה ביצירת אמנות ANSI למאגרי מידע ממוחשבים, שנקראו ה-BBS.
לאחרונה, הקבוצה הרחיבה את עבודתה לתחומי גרפיקה ומדיה נוספים וגם לפיתוח תוכנות מחשב.
באמצע שנות התשעים, ACiD יצרה תת-קבוצות שתהיינה אחראיות על תחומי העשייה וההתמקצעות, לדוגמה: REMORSE, שהייתה תת-קבוצה (מחלקה) שתפקידה היה להיות אחראית על אמנות ה ASCII וכל האמנות שהתבססה על שימוש בתוי הטקסט למיניהם.
pHluid, על יצירת המוזיקה, ועסקה בהלחנת וכתיבת מנגינות.
כיום, ACiD מתמקדת בעיקר, בשימור וסיקור היסטוריית האמנות הדיגיטלית שלה, ובכלל, משדרת שידורי רדיו, ומשווקת את ארכיב האומנות שלה מהסצנה על DVD.
AC/DC (משווק כ-ACϟDC) היא להקת הארד רוק אוסטרלית שנוסדה בשנות ה-70, מן הלהקות הבולטות ביותר בתקופה זו.
נחשבת לאחת מלהקות הרוק המצליחות ביותר בכל הזמנים.
הלהקה היא אחת מן הפופולריות ברחבי העולם.
נכון לשנת 2010 נמכרו יותר מ-200 מיליון עותקים של אלבומיה ברחבי העולם וב-71 מיליון עותקים בארצות הברית, כשהאלבום Back in Black נמכר לבדו בכ-49 מיליון עותקים (22 מיליון בארצות הברית בלבד).
מכירותיו של Back in Black הפכו אותו לאלבום הנמכר ביותר של הלהקה ולאלבום השני הנמכר ביותר בעולם (לאחר Thriller של מייקל ג'קסון).
הלהקה נבחרה על ידי VH1 ללהקת הרוק הכבד הרביעית הטובה ביותר בהיסטוריה, ועל ידי MTV ללהקת המטאל השביעית הטובה ביותר בהיסטוריה.
הפופולריות של הלהקה נשמרה גם במילניום השלישי, כשאלבומם Black Ice הגיע לראש מצעד האלבומים.
AC/DC דורגה במקום ה-72 בקטגוריה "100 המוזיקאים הטובים בכל הזמנים" של מגזין הרולינג סטון.
בשנות השמונים נפוצה שמועה שהשם AC/DC הוא קיצור של Anti-Christ/Devil Children; היא אומצה גם בידי השמרנים, שרצו להציג את תדמית הלהקה כשל שטניסטים , וגם מצד מעריצי הלהקה, שרצו לקחת חלק בתרבות הנגד של שנות השמונים.
למעשה, השם AC/DC הוא קיצור של Alternating Current/Direct Current (זרם חילופין/זרם ישר) והוא הוצע ללהקה בידי אחותם, מרגרט, לאחר שראתה אותו על תווית של מכונת תפירה.
לשם קונוטציות ביסקסואליות, אליהן הלהקה לא הייתה מודעת כשבחרה אותו.
הלהקה נוסדה בשנת 1973 על ידי שני אחים שהיגרו מסקוטלנד, אנגוס ומלקולם יאנג יחד עם הבסיסט לארי ואן קרידט, הסולן דייב אוואנס והמתופף קולין בורגס.
באותה תקופה אנגוס אימץ לעצמו את תלבושת תלמיד בית הספר בהופעות, לאחר שאחותו הציעה זאת, תלבושת שהפכה עם הזמן לסמלה הבולט ביותר של הלהקה.
האחים יאנג החליטו במהרה שאוונס לא מתאים לתפקיד סולן הלהקה, מכיוון שהם הרגישו שהוא מתאים יותר לסגנון הגלאם רוק ואוונס הוחלף לעיתים תכופות בהופעות בזמר אחר.
אוונס פרש מהלהקה פחות משנה לאחר יום הקמתה.
בספטמבר 1974 החליף את אוונס הזמר בון סקוט, בעקבות המלצה של ג'ורג' יאנג, אחיהם של מלקולם ואנגוס.
סקוט, בדומה לאחים יאנג, גם הוא יליד סקוטלנד שהיגר עם משפחתו לאוסטרליה.
הסינגל היחיד שהלהקה הקליטה עם אוונס, "Can I Sit Next To You, Girl" / "Rockin' in the Parlour", עובד והוקלט מחדש יחד עם סקוט והופיע כשני שירים שונים באלבום הלהקה T.N.T מ-1975.
באוקטובר אותה שנה הקליטה הלהקה את אלבומה הראשון, שהופץ באוסטרליה בלבד - High Voltage.
האלבום הוקלט במשך 10 ימים.
הרכב הלהקה הקבוע באותה תקופה כלל בנוסף לאחים יאנג וסקוט גם את הבסיסט מארק אוונס והמתופף פיל ראד.
שנה מאוחר יותר יצא אלבומה השני של הלהקה, T.N.T, גם הוא באוסטרליה בלבד; הסינגל שיצא מתוכו, It's a Long Way to the Top (If You Wanna Rock 'n' Roll), זכה להצלחה גדולה.
בין השנים 1974 עד 1977 הלהקה הופיעה פעמים רבות בטלוויזיה האוסטרלית בתוכניות בנושא מוזיקה פופולרית, דבר שהביא ללהקה פרסום נרחב באוסטרליה.
אחרי אפריל 1977 לא הופיעה הלהקה בטלוויזיה במשך יותר מ-20 שנה.
ב-1976 חתמה הלהקה בחברת התקליטים אטלנטיק רקורדס ויצאה לסיבוב הופעות באירופה.
האלבום הראשון של הלהקה שצבר הצלחה עולמית הוא אלבום אוסף משנת 1976, שהכיל שירים משני אלבומיה הראשונים שהופצו באוסטרליה בלבד; האלבום נקרא גם הוא High Voltage.
נכון להיום, האלבום נמכר ביותר מ-3 מיליון עותקים
באותה שנה יצא בתפוצה עולמית האלבום הרביעי של הלהקה, Dirty Deeds Done Dirt Cheap.
שנה מאוחר יותר פוטר מארק אוונס, בסיסט הלהקה, לטענתו בשל חילוקי דעות עם האחים יאנג, והוא הוחלף על ידי קליף ויליאמס.
ל-AC\DC של אותם ימים יוחסה השפעה רבה על הגל החדש של ההבי מטאל הבריטי.
בשנת 1977 החלה הלהקה להופיע גם בארצות הברית.
אלבומה הבא של הלהקה, Powerage, התאפיין בריפים הכבדים של ויליאמס, אדי ואן היילן טען שיחד עם Highway To Hell זהו האלבום האהוב עליו של AC\DC.
ההצלחה המשמעותית הראשונה של הלהקה באה בעקבות האיחוד שלה עם המפיק המוזיקלי מאט לאנג.
האלבום הבא של הלהקה, Highway To Hell, אותו הפיק לאנג הגיע למקום ה-17 במצעד האלבומים האמריקאי.באלבום זה חל שינוי בסגנון מילות השירים, כאשר הן נהפכו לפחות קומיות והפכו יותר למילים המאפיינות בלדות רוק, עם זאת המקצבים המהירים הקליטים שאפיינו את הלהקה לפני, אפיינו גם את אלבום זה.
רצועת פתוחה שלו כללה שיר "Highway to Hell ".
ב-19 בפברואר 1980 סקוט התעלף במכונית של מכרו, אליסטר קינר, לאחר שתייה מופרזת של אלכוהול, מותו נקבע יום מאוחר יותר, סיבת המוות הרשמית נקבעה כהרעלת אלכוהול.
סקוט קבור בעיר פרימנטל שבאוסטרליה המערבית.
אחרי מותו של סקוט הלהקה שקלה להתפרק אך לאור בקשת המשפחה לפיה סקוט היה רוצה שהלהקה תמשיך להתקיים גם לאחר מותו, הלהקה החלה בחיפושים אחרי זמר שיחליף את סקוט, לאחר מספר זמרים אחרים שנשקלו נבחר סולן להקת Geordie, בריאן ג'ונסון.
אנגוס יאנג נזכר מאוחר יותר:
ג'ונסון התקבל ללהקה כמה ימים לאחר האודישן שנערך לו.
עם ג'ונסון הלהקה סיימה את כתיבת השירים לאלבום Back in Black, הקלטת האלבום נערכה כמה חודשים לאחר מותו של סקוט.
מתוך האלבום שוחררו כמה מהשירים הידועים ביותר של הלהקה - "Back In Black","Hells Bells" ,"You Shook Me All Night Long" ו"Rock and Roll Ain't Noise Pollution", האלבום הפך לאלבום המצליח ביותר של הלהקה כאשר הוא טיפס לראשי המצעדים בבריטניה ובארצות הברית.
ברבות השנים הוא הפך לאחד האלבומים הנמכרים ביותר בהיסטוריה עם מכירות כלל עולמיות של למעלה מ-50 מיליון עותקים.
ב-1983 הוחלף מתופף הלהקה פיל ראד לאחר שסבל מבעיות סמים, בסימון רייט לאחר שהלהקה ערכה יותר מ-700 אודישנים ברחבי אנגליה וארצות הברית.
בשנת 1986 הלהקה הוציאה את אלבומה הבא Who Made Who, האלבום שימש כפסקול סרטו של סטיבן קינג מקסימום אוברדרייב והסינגל מתוכו שנשא את אותו שם הגיע לראשי המצעדים, באלבום היו שירים וקטעים אינסטרומנטליים חדשים לצד להיטים ישנים של הלהקה.
אלבומה הבא של הלהקה, The Razors Edge, יצא שנתיים מאוחר יותר.
על העיבוד המוזיקלי באלבום היה אחראי מייק פרייסר שעבד לפני כן עם בון ג'ובי ואירוסמית', מתוך האלבום יצאו הלהיטים "Thunderstruck" ו-"Are You Ready".
מספר הופעות מתוך סיבוב ההופעות שליווה את האלבום צולמו והופיעו באלבום ההופעה החיה Live שיצא ב-1992, האלבום נחשב לאחד אלבומי ההופעה החיה הטובים ביותר שיצאו בשנות ה-90. באלבום זה תפקידי התופים הוקלטו על ידי המתופף הוולשי כריס סלייד.
סלייד החליף את המתופף סיימון רייט שעזב בשנת 1989. במהלך הקלטת האלבום התבקש להצטרף ללהקה כחבר מן המניין ויצא עם הלהקה לסיבוב הופעות, בהן ההופעה המפורסמת בדונינגטון.
באחת ההופעות בסיבוב הופעות זה שנערכה ביוטה 3 מעריצים של הלהקה נהרגו לאחר שהבמה התרסקה עליהם, ההופעה נעצרה כ-20 דקות אחרי לאחר שנהיה ברור למאבטחים ולחברי הלהקה על המתרחש, חברי הלהקה ובני משפחות ההרוגים הגיעו להסכם פיצויים מחוץ לכותלי בית המשפט.
שנה מאוחר יותר הלהקה הקליטה את השיר Big Gun לפסקול הסרט אחרון גיבורי הפעולה בכיכובו של ארנולד שוורצנגר, השיר הגיע למצעד הרוק של הבילבורד והיה השיר הראשון של הלהקה שהגיע להישג זה.
ב-1994 יצא אלבומה הבא של הלהקה Ballbreaker, פיל ראד שפרש מהלהקה 11 שנים קודם הוזמן על ידי האחים יאנג לשוב לתפקידו כמתופף הקבוע של הלהקה והקליט את תפקידי התופים באלבום.
האלבום זכה לפלטינה כפולה בארצות הברית אך ספג ביקורות צוננות ממבקרי המוזיקה.
אלבום האולפן הבא של הלהקה Stiff Upper Lip יצא בשנת 2000, האלבום זכה לביקורות טובות יותר מקודמו וטיפס למקום הראשון במצעדי המכירות ב-5 מדינות בהן גרמניה וארגנטינה.
בשנת 2002 חתמה הלהקה חוזה ארוך טווח עם חברת התקליטים סוני מיוזיק אנטרטיינמנט שבשנים הבאות הוציאה גרסאות מחודשות לאלבומי הלהקה, ב-2003 הלהקה הוכנסה להיכל התהילה של הרוק אנד רול.
באותה שנה הופיעה הלהקה יחד עם הרולינג סטונז וראש בפסטיבל מוזיקה בטורונטו מול קהל של כחצי מיליון בני אדם.
המופע נעשה במטרה להילחם בתדמית השלילית של העיר שנוצרה עקב מגפת הסארס שפרצה בה באותה שנה, וכן הוא היה למופע היקר ביותר שהתקיים בהיסטוריה של צפון אמריקה.
באוקטובר 2008 יצא אלבום האולפן הבא של הלהקה, הראשון מזה 8 שנים, Black Ice.
האלבום זכה להצלחה גדולה, הגיע למקום הראשון במצעדים ב-29 מדינות וקיבל פלטינה כפולה ב-8 מהן, סך הכל מכר האלבום 6 וחצי מיליון עותקים.
סיבוב ההופעות שליווה את האלבום Black Ice World Tour התחיל מעט לאחר יציאת האלבום ונמשך 10 חודשים.
סיבוב ההופעות היה אחד המוצלחים כלכלית בהיסטוריה עם הכנסות כלליות של יותר מ-440 מיליון דולר.
ב-2007 שיר הלהקה מ-1977 "Let There Be Rock" נכלל בפסקול משחק הווידאו המוזיקלי רוק בנד 2. רבים מלהיטי הלהקה לאורך השנים הרכיבו את פסקול הסרט איירון מן 2; אלבום הפסקול יצא באפריל 2010.
פרישתו של מלקולם והמשך דרכה של הלהקה (2014 - הווה)
ב-23 בספטמבר 2014 הודיעה הלהקה שמלקולם יאנג, ממייסדי הלהקה, נאלץ לפרוש ממנה עקב מחלת השיטיון שממנה סבל.
מלקולם החל לגלות סימני שיטיון עוד במהלכו של מסע ההופעות של Black Ice.
מלקולם חזר לביתו שם קיבל טיפול והשגחה רפואית אך ב-18 בנובמבר 2017 נפטר מהמחלה.
בנובמבר 2014 יצא אלבום חדש של הלהקה, "Rock Or Bust".
זהו האלבום הראשון בהיסטוריה של הלהקה בו מלקולם יאנג לא לקח חלק.
במקומו של מלקולם יאנג הצטרף ללהקה אחיינו, סטיבי יאנג.
בשנת 2015 התכוננה הלהקה לצאת לסיבוב הופעות באירופה וארה"ב לרגל שנת ה-40 להקמת הלהקה והוצאת האלבום Rock Or Bust.
המתופף פיל ראד הסתבך בפלילים ולא היה יכול לקחת חלק בהופעות מאחר שהוגש נגדו כתב אישום בניו זילנד על אחזקת סמים ואיום בהרג.
את מקומו מאחורי התופים תפס כריס סלייד פעם נוספת והלהקה יצאה לסיבוב ההופעות.
באפריל 2016 נאלץ בריאן ג'ונסון לפרוש מהלהקה בהמלצת רופא, שהורה לו להפסיק להופיע מכיוון שהתחיל לסבול מבעיות שמיעה.
את מקומו החליף אקסל רוז מלהקת Guns n' Roses.
ביולי של אותה השנה הודיע הבסיסט קליף ויליאמס, כי הוא מתכוון לפרוש מהלהקה לאחר סיבוב ההופעות.
הוא הסביר כי סיבת פרישתו היא פרישתם של מלקולם יאנג, פיל ראד, ובריאן ג'ונסון קודם לכן.
באוגוסט 2018 נפוצו שמועות על הימצאותם של חברי הלהקה בוונקובר, קנדה, לצורך הקלטת אלבום נוסף.
לאחר ימים מספר נפוצו תמונות פפראצי ברשתות החברתיות המראות את סטיבי יאנג, בריאן ג'ונסון ופיל ראד מחוץ לאולפני Warehouse Studios.
גם בתקופה יותר מאוחרת נרשמו התבטאויות של מוזיקאים כגון די סניידר ודייב גרוהל על חזרתם של ג'ונסון וראד ללהקה.
ב 18 בספטמבר 2020 עלו לאתר הרשמי של הלהקה תמונות המראות את הלהקה על במה עם בריאן ג'ונסון ופיל ראד, ככל הנראה לצורך צילום וידאו קליפ.
התמונות, שככל הנראה הועלו בשגגה, הורדו בתוך זמן קצר אך הופצו מחדש ברשתות החברתיות על ידי מעריצים כהוכחה לכך שהלהקה חוזרת לפעילות בהרכב הקלאסי לראשונה מאז שנת 2015. כמו כן נרמז שהלהקה תוציא אלבום בחודש נובמבר.
ב 21 בספטמבר 2020 הודלף שקליף ויליאמס, פיל ראד ובריאן ג'ונסון חזרו ללהקה.
בתאריך ה-30 בספטמבר 2020, הלהקה פרסמה באתר הרשמי שלה שההרכב חזר לפעילות עם פיל ראד, קליף ויליאמס ובריאן ג'ונסון.
ב-7 באוקטובר 2020, פרסמה הלהקה סינגל חדש בשם "Shot in the Dark" ב-13 בנובמבר הוציאו לאור אלבום אולפן חדש בשם Power Up לזכרו של מלקולם יאנג.
בדצמבר 2024, הוכרז כי הלהקה תצא לסיבוב הופעות בצפון אמריקה באביב 2025, לראשונה מזה תשע שנים בארצות הברית.
סיבוב ההופעות יכלול 13 הופעות באצטדיונים ברחבי ארצות הברית וקנדה, בין התאריכים 10 באפריל ל-28 במאי 2025.
1974 - High Voltage, רק באוסטרליה
1986 - Who Made Who - פסקול לסרט של סטיבן קינג
1997 - Bonfire, טריביוט לתקופה המוקדמת של בון סקוט.
ADABAS היא תוכנה לניהול מסדי נתונים בצורת רשימות מקושרות (Inverted Lists), שפותחה על ידי חברת Software AG.
התוכנה הנפוצה בעיקר במחשבי מיינפריים.
שמו של מסד הנתונים הוא קיצור של Adaptable Database System.
הגרסה העיקרית של מסד הנתונים נקראת ADABAS C ומיועדת למחשבי מיינפריים.
גרסה המיועדת למחשבי מערכות פתוחות הנקראת ADABAS D.
במערכות פתוחות, ADABAS D הוא מסד נתונים טבלאי.
ADABAS C במחשבי מיינפריים של IBM, היא הגרסה המוצלחת ביותר מבחינה מסחרית.
בשיאה היה לה פלח שוק של יותר מ 5%.
במשך הזמן גדל פלח השוק של מסד הנתונים DB2 במיינפריים על חשבון מסדי נתונים אחרים, ביניהם Adabas.
הסיבות העיקריות לירידת פלח השוק של Adabas הן השליטה של חברת IBM בשוק מוצרי התוכנה למחשבי מיינפריים המיוצרים על ידה ושליטת הפרדיגמה של מסדי נתונים יחסיים בשוק מסד הנתונים.
הביצועים של מסד הנתונים Adabas על מיינפריים הם טובים במיוחד במערכות בהיקפי תנועות גדולים.
ל Adabas D פלח שוק קטן בגלל הקושי בתחרות מול מסדי נתונים נפוצים כמו Oracle Database.
1971 מסד הנתונים ADABAS נכתב בחברת Software AG הממוקמת בדרמשטט, גרמניה.
1972 נכתבת גרסה התומכת במספר רב של קבצים.
1973 נכתבת גרסה עבור מחשבי סימנס הנפוצים בשוק הגרמני.
1985 נכתבת גרסה עבור מחשבי DEC/VAX.
1988 נכתבת גרסה עבור מחשבי UNIX.
מסד הנתונים אינו מסד נתונים רלציוני, אלא בנוי במבנה של רשימות מקושרות.מבנה הרשומה אינו אטומי ואחד מהשדות יכול להכיל וקטור של ערכים (Multiple Value) או אפילו וקטור של מספר ערכים (Periodic Group).
מסד הנתונים מורכב משלושה סוגי קבצים עיקריים: ASSO, DATA ו-WORK.
קובצי ה DATA מאחסנים את הנתונים עצמם.
קובצי ה-ASSO מאחסנים את הרשימות המקושרות המאפשרות גישה מהירה לנתונים.
קובצי ה-WORK משמשים לחישובים, מיונים ושמירה על שלמות מסד הנתונים.
למסד הנתונים סוג קבצים נוסף - קובצי PLOG שבהם נשמרים השינויים במסד הנתונים ומאפשרים התאוששות במקרה של תקלה, או שחזור לנקודת זמן מבוקשת.
בשנת 2006 הודיעה החברה על גרסת ADABAS 2006 הכוללת רכיבים נוספים מלבד מסד הנתונים.
חברת Software AG פיתחה סדרה של מוצרים העובדים בשיתוף עם מסד הנתונים שלה.
המוצר הנפוץ ביותר הוא שפת תכנות הנקראת Natural.
מוצרים עיקריים נוספים הם מוצר התווכה Entirex ומילון הנתונים Predict.
בישראל הופץ ונתמך מסד הנתונים Adabas, כמו כל מוצרי התוכנה האחרים של Software AG על ידי חברת SPL.
לאחר כמה עשרות שנים ש SPL ייצגה את Software AG, רכשה החברה הגרמנית את SPL, הנקראת היום Software AG ישראל.
בישראל, למסד הנתונים Adabas במחשבי מיינפריים פלח שוק הגדול בהרבה מאשר בעולם.
בשיאו הוא עבר את ה 50%.
מערכות הפעלה שבהן ניתן להפעיל את ADABAS
אקרילוניטריל בוטאדיאן סטירן או ABS (שם מלא באנגלית: Acrylonitrile butadiene styrene) הוא פולימר סינתטי אמורפי תרמופלסטי נפוץ (פלסטיק).
ABS משמש לייצור רכיבים קלים וקשיחים ביציקה או בוואקום פורמינג כגון צינורות, ראשי מחבטי גולף (בשל היותו בולם זעזועים טוב), חלקי רכב, צלחות נוי לגלגלים, קופסאות, קסדות מגן וצעצועים כגון לבני ("קוביות") "לגו".
נוסחתו הכימית של ה-ABS היא (C8H8· C4H6·C3H3N)x.
זהו קופולימר המיוצר מפילמור של סטירן ואקרילוניטריל בנוכחות פוליבוטאדיאן.
יחסים שונים של חומרי הגלם מקנים תכונות שונות לתוצר הסופי.
אקרילוניטריל הוא מונומר סינתטי המופק מפרופילן ואמוניה, בוטאדיאן הוא פחמימן המופק מבוטאן וסטירן הוא מונומר המופק מפחם.
התוצר הוא פולימר ארוך של פוליבוטאדיאן המשובץ במקטעים קצרים יותר של פוליסטירן ופוליאקרילוניטריל.
קבוצות הניטריל משרשראות פולימר סמוכות נמשכות זו לזו בשל קוטביותן והופכות את ה-ABS לחזק יותר מפוליסטירן.
הסטירן מקנה לחומר את פני השטח החלקים והנוצצים והבוטאדיאן מקנה גמישות גם בטמפרטורות נמוכות.
ל-ABS תכונות שימושיות בטמפרטורות של 20- ועד 80 מעלות צלזיוס.
ABS מצטיין בקשיחותו, עמידותו לשחיקה וגזירה, חומצות ובסיסים וממסים שומניים בטווח רחב של טמפרטורות ואחוזי לחות.
ניתן להקנות לו גם עמידות בפני חמצון, קרינת אולטרה סגול וחסינות לאש על ידי תוספים מתאימים.
חומצה חנקתית וחומצה גופרתית מרוכזות פוגעות ב-ABS, כמו גם פחמן ארבע-כלורי ואצטון.
לשם ייצור קילוגרם אחד של ABS משתמשים בכ-2 ק"ג של נפט לחומרי גלם ואנרגיה, אך ניתן למחזרו בקלות מספר רב יחסית של פעמים.
חומר שמוחזר 4–5 פעמים מאבד מעמידותו וגמישותו ועל כן מתאים למספר מצומצם של שימושים.
עלות ייצורו של ABS כפולה בקירוב מזו של פוליסטירן, ולכן משתמשים בו כאשר יש דרישה לעמידות, ברק, קשיות ובידוד חשמל המצדיקות את תוספת המחיר.
בהנדסת תוכנה, ובפרט בתחומי מסדי הנתונים וניהול התנועות, המונח ACID הוא ראשי תיבות של Atomicity, Consistency, Isolation, ו-Durability.
תרגום המונחים לעברית הוא אַטוֹמִיוּת, עִקְבִיּוּת, בִּידוּד ועֲמִידוּת.
תכונות אלה הן אבן הפינה של מסדי נתונים ומערכות לניהול תנועות, ובלעדיהן לא ניתן להבטיח את שלמות הנתונים במערכות אלה.
בפועל, תכונות ה-ACID נאכפות במידה רופפת יותר כדי לשפר את ביצועי המערכת.
בהקשר של מסדי נתונים, פעולה לוגית אחת נקראת תנועה.
דוגמה לתנועה היא העברת סכום כסף בין שני חשבונות בנק.
פעולה זו, למרות שהיא כוללת מספר פעולות בדידות (חיוב החשבון המשלם וזיכוי חשבון הנמען), יש להתייחס אליה כפעולה לוגית אחת.
תכונות ה-ACID הן אלה המבטיחות שתנועות כאלה תעובדנה באופן אמין.
פירוט מונחי ה-ACID הוא כדלקמן:
Atomicity (אטומיות) – כל תנועה על כל מרכיביה השונים מתבצעת כיחידה אחת או שלא מתבצעת כלל.
Consistency (עקביות) – בכל זמן נתון הנתונים צריכים להיות עקביים (למשל בדוגמת העברת כספים בין שני חשבונות: סכום הכספים בשני החשבונות צריך להיות זהה לפני ואחרי העברה)
Isolation (בידוד) – התנועה צריכה להיות מופרדת בזמן גישה אליה מתנועות אחרות (למשל אי אפשר לגשת לבצע עדכון בחשבון הבנק במסגרת טרנזקציה כאשר טרנזקציה אחרת מופעלת על חשבון זה באותו רגע)
Durability (עמידות) – אם התנועה הסתיימה בהצלחה אזי השינוי שנגרם חייב להתקיים במערכת גם אם היא נופלת מייד אחרי ביצוע התנועה (או שהמצב יחזור לקדמותו במידה והתנועה נכשלה בביצוע)
אנזים ההופך אנגיוטנסין הוא אנזים הנמצא בעיקר בנימי הריאה שהופך את אנגיוטנסין 1 הלא פעיל לאנגיוטנסין 2 .
אנגיוטנסין 2 פועל באמצעות קישור לקולטן AT1, וגורם לתופעות שונות:
כיווץ כלי הדם - דבר המעלה את לחץ הדם.
עירור הפרשת אלדוסטרון אשר פועל בתורו להגברת הספיגה מחדש של נתרן בגוף.
במקרים של יתר לחץ דם או אי ספיקת לב ניתנות תרופות המעכבות את פעילותו של האנזים ACE (כגון קאפטופריל, ליזינופריל), השייכות לקבוצת מעכבי ACE.
תרופות אלה אינן גורמות לרפלקס טכיקרדיה.
תופעות הלוואי של התרופות: ירידה באלדוסטרון, תת לחץ דם, עליה ברמת האשלגן בדם (היפרקלמיה), שיעול כרוני אשר יכול להביא לאנגיואדמה - בצקת הלוע והלשון.
אין לתת תרופות אלו כאשר יש סכנה לאי ספיקת כליות חריפה.
אין לקחת תרופות אלו במשך כל ההיריון היות שהן מעכבות ככל הנראה את התפתחות העובר.
ACM (קיצור של: Association for Computing Machinery - האגודה למכונות מחשוב) היא אגודה מדעית בתחום המחשוב ומדעי המחשב.
האגודה נוסדה בשנת 1947 ונחשבת לחשובה בתחומה.
המשרד הראשי של האגודה שוכן בעיר ניו יורק.
נשיא ה-ACM, החל מיולי 2022, הוא יאניס יואנידיס.
האגודה פועלת באמצעות 170 לשכות מקומיות ו-35 קבוצות התמחות (SIG - Special Interest Group), שכל אחת מהן מתמקדת בתחום ידע ספציפי.
בנוסף, לאגודה סניפים ביותר מ-500 אוניברסיטאות ומכללות ברחבי העולם (הראשון נוסד בשנת 1961).
לאגודה כנסים ייעודיים רבים אשר הפכו למשמעותיים בתחום מדעי המחשב.
קבוצות ההתמחות מפרסמות מספר רב של כתבי עת וידיעונים.
האגודה מממנת פעילויות שונות להפצת ידע בתחומי המחשוב.
בין השאר תמכה בתחרות השחמט בין השחמטאי גארי קספרוב למחשב כחול עמוק.
האגודה מוציאה לאור כתבי עת רבים.
העיקרי שבהם הוא Communications of the ACM, המופץ לכל חברי האגודה.
Journal of the ACM הוא כתב העת האקדמי של האגודה.
כתבי עת נוספים מתמקדים בתחומים ספציפיים של מדעי המחשב, חלקם יוצאים לאור במסגרת קבוצות ההתמחות.
חלק מכתבי העת יוצאים לאור בשיתוף פעולה עם אגודת IEEE (אגודה שחלק מפעילותה חופף לזו של ה-ACM).
כמעט כל כתבי העת זמינים במקוון למנויים.
האגודה מחלקת פרסים ואותות הוקרה בתחומי פעילותה, ובהם:
פרס טיורינג בגין הישג יוצא דופן במדעי המחשב.
זהו הפרס החשוב ביותר בעולם בתחום זה.
פרס ACM למערכת תוכנה על הישגים יוצאי דופן בתחום התוכנה.
עמית ACM: אות הוקרה שנוסד בשנת 1993, ומוענק לחברי ה-ACM על הישגים במדעי המחשב ובטכנולוגיית המידע ועל תרומה מהותיות ליעדי ה-ACM.
כ-500 מחברי ה-ACM זכו לאות הוקרה זה.
ACDSee היא תוכנה שיתופית מבית ACD Systems לארגון, ניהול, צפייה ועריכה של כמויות גדולות של קובצי תמונות במערכות Microsoft Windows ו-OS X 10.5.
בנוסף לתכונות סטנדרטיות כגון צפייה בתיקיית הקבצים דרך תצוגה של תמונות ממוזערות והאפשרות להמיר קבצים בין פורמטים שונים, התוכנה מאפשרת למשתמשים גם ליצור מצגות, לצרוב תקליטורי CD ו-DVD, ליצור גלריית HTML, ולערוך את ה-metadata של הקובץ.
התוכנה מכילה גם כלים המאפשרים לסובב, לבצע שיפורים לצבעי התמונות, להסיר גרעון (noise) בתמונות, להסיר עיניים אדומות, וכן ניתן ליצור אפקטים אמנותיים שונים.
במקור התוכנה הייתה פשוטה למדי והכילה כמות קטנה למדי של פיצ'רים.
כיום היא מכילה פיצ'רים רבים ומאפשרת להוריד אף פיצ'רים נוספים על ידי התקנת תוספים שונים.
AC בלינצונה (באיטלקית: Associazione Calcio Bellinzona) היה מועדון כדורגל שווייצרי מהעיר בלינצונה המשחק בליגה השנייה בשווייץ.
המועדון נוסד בשנת 1904 ושיחק באצטדיון Stadio Comunale, בעל תכולה של 10,000 מקומות ישיבה.
הישגה הגדול ביותר של הקבוצה היה זכייה באליפות ליגת העל השווייצרית בשנת 1948. בעונת העפילה הקבוצה לגמר הגביע השווייצרי, אך הפסידה לקבוצת פ.צ.
בעקבות כך השתתף המועדון במשחקים במסגרת גביע אופ"א בעונת .
משנת 2011 שיחקה הקבוצה בליגה השנייה בשווייץ, ובקיץ 2013 הודיע המועדון על פשיטת רגל והוקם מחדש בליגה החמישית.
אקט אפ - קואליציית איידס לשחרור כוח (AIDS Coalition to Unleash Power - ACT UP), היא קבוצת פעולה ישירה לשיפור תנאי חייהם של נשאי איידס, ולמאבק במגפת האיידס על ידי חקיקה, מחקר וטיפול רפואי, במטרה לייצר מדיניות שתביא לבסוף להכחדת הנגיף ולהפסקת המוות ממנו.
אקט אפ נוסדה באופן רשמי בשנת 1987. מרכז שרותי הקהילה ההומו-לסבית בניו יורק.
לארי קרמר התבקש לדבר במסגרת כנס נואמים, והרצאתו מרובת המשתתפים עסקה בפעולה הנדרשת למאבק באיידס.
קרמר דיבר כנגד ארגון "משבר הבריאות של הגברים הגאים", ארגון שאותו הקים אך פרש ממועצת המנהלים שלו ב-1983 אותו הוא הציג כחסר יכולות פוליטיות.
לפי דאגלס קרימפ, הציג קרמר את השאלה הבאה בפני שומעיו : "האם אנו רוצים להקים ארגון חדש שיוקדש לפעילות פוליטית?" בתשובה נענה מן הקהל ב"כן!" מהדהד.
כ-300 אנשים נפגשו ימים מספר לאחר מכן להקמת הארגון.
ב-24 במרץ 1987 250 פעילי אקט אפ הפגינו מול וול סטריט וברודוויי, בדרישה לנגישות גבוהה יותר לתרופות נסיוניות לאיידס ולמדיניות ברורה יותר למאבק במחלה.
מאמר מאת לארי קרמר המפרט חלק מדרישות המוחים פורסם ביום שלפני כן בניו יורק טיימס.
17 מחברי הארגון נעצרו במהלך ההפגנות.
ב-24 במרץ 1988 נערכה הפגנה גדולה יותר בוול סטריט במהלכה נעצרו כ-100 מחברי הארגון.
ב-14 בספטמבר 1989 שבעה פעילי אקט אפ הצליחו לחדור לבורסאת המניות בוול סטריט וכבלו עצמם למרפסת ה-VIP, במחאה על העלות הגבוהה של התרופה היחידה שאושרה באותה התקופה להתמודדות עם מחלת האיידס - "AZT".
הקבוצה הניפה שלט עליו נכתב "SELL WELLCOME" שהתייחס לספונסר התרופות של AZT ברוס וולקם (Burroughs Wellcome) שקבע מחיר של 10,000$ לשנת טיפול בתרופה עבור כל חולה, מחיר אשר לא היה בהישג ידם של הרוב המוחלט מבין נשאי האיידס.
מספר ימים לאחר אותה ההפגנה הוריד וולקם את מחיר התרופה ל-6,400$ לשנת טיפול.
ב -11 באוקטובר 1988 ביצעה אקט אפ את אחת מהפגנותיה הגדולות והמתוקשרות כאשר היא סגרה בהצלחה את מנהל המזון והתרופות האמריקאי (FDA) ליום אחד.
התקשורת דיווחה כי הייתה זו ההפגנה הגדולה ביותר מאז ההפגנות נגד מלחמת וייטנאם.
משרד הדואר הכללי בניו יורק
בליל ה-15 באפריל 1987, הפגינו פעילי אקט אפ מול משרד הדואר הכללי, מול קהל "שבוי" של אנשים שבאו למלא טופסי החזר מס ברגע האחרון.
הפגנה זו הייתה גם ראשית שיתוף הפעולה בין ארגון אקט אפ לפרויקט "שתיקה =מוות" אשר יצרו את הפוסטר המפורסם המכיל משולש ורוד שקודקודו כלפי מעלה (המתכתב עם המשולש הוורוד ההפוך ששימש במחנות הנאציים לתיוג הומוסקסואלים), על רקע שחור עם הכיתוב "שתיקה = מוות".
העובדה שהתקשורת הטלוויזיונית נוהגת לסקר תמיד את הנהירה למשרדי הדואר ל"החזרי מס של הרגע האחרון" הבטיחה לארגון אקט אפ סיקור תקשורתי להפגנתם זו.
בינואר 1988, פרסם מגזין קוסמופוליטן מאמר מאת רוברט אי גוולד (Robert E.
Gould), פסיכיאטר, שכותרתו "חדשות מעודדות אודות איידס: רופא אומר למה את\ה כנראה לא בסיכון".
הטענה המרכזית במאמר הייתה שביחסי מין וגינאליים לא מוגנים בין גבר לאישה, כשלשניהם "איברי מין בריאים", הסיכון להידבקות באיידס הוא זניח, גם אם בן הזוג הגברי נשא.
הקבוצה דרשה מגוולד לפרסם חזרה מדבריו והתנצלות.
משסרב, החליטה הקבוצה לצאת למאבק כנגד הקוסמופוליטן.
הייתה זו הפעולה הראשונה שהתגבשה על ידי נשים בארגון, אשר התארגנו בנפרד מהגוף המרכזי.
ההכנות לפעולה והפעולה עצמה תועדו בסרטון תחת הכותרת "דוקטור, שקרים ונשים: אקטיביסטיות נגד איידס נאבקות בקוסמופוליטן".
הפעולה עצמה כללה 150 נשים שהפגינו מול בניין הרסט (חברה האם של קוסמופוליטן) בקריאות "אימרו לא ל'קוסמו'" ו-"כן, נערת קוסמו יכולה להדבק באיידס!".
למרות שהפעולה לא כללה מעצרים היא זכתה לתשומת לב תקשורתית וטלוויזיונית ויצרה מחלוקת סביב המאמר של גוולד.
תוכניות האירוח "Nightline" ו"אנשים מדברים" אירחו דיונים על המאמר, כאשר באחרונה חתך המנחה את אחת הדוברות מאקט אפ שטענה כי נשים הטרוסקסואליות מצויות גם כן בסיכון מאיידס.
קטעים מכל ההופעות בתקשורת שולבו גם כן בסרטון התיעוד של הפעולה.
הקרדינל ג'ון ג'וזף אוקונור הארכיבישוף של ניו יורק מטעם הכנסייה הרומית-קתולית, הביע עמדות פומביות כנגד הפלות, הומוסקסואליות וכנגד חינוך למין בטוח בבתי הספר הציבוריים בעיר והפצה של קונדומים.
ארגון אקט אפ פתח במחאה כנגד הכנסייה ב-10 בדצמבר 1989 ברחוב הקטדרלה של סנט פטריק בניו יורק.
כ-4500 מפגינים שגויסו על ידי אקט אפ ועל ידי ארגון "WHAM!" (ארגון הפעולה למען בריאות האישה בניו יורק) התאספו סביב לכנסייה.
כמה עשרות פעילים פרצו אל תוך הכנסייה תוך שהם מפריעים למיסה, צועקים סיסמאות מחאה ואחדים מהם נשכבים במעברים.